# Rapport fra Nordsjøkommisjonens ExCom 28. oktober

|  |
| --- |
| Formaliteter |
| ***Sak 1 Agenda***  Beslutning:  Agendaen ble godkjent. |
| ***Sak 2 Referat/protokoll***  Beslutning:  Referat/protokoll fra det 68. ExCom møtet, 18. Juni 2015, Assen, ble godkjent. |
| ***Sak 3 Apologies for absence***  Ingen. |
| Rapporter |
| ***Sak 4 Rapport fra interreg VB Nordsjøprogrammet***  Informasjon fra sekretariatslederen:  Programmet godkjent i august 2015. Den første utlysning ble gjort før programmet ble godkjent.  78 søknader kom inn i første utlysning. To typer søknader i denne runden; 28 ordinære prosjektsøknader og 50 expression of intererst (forprosjekt)  Ca 50% av søknadene foreslås godkjent av sekretariatet.  Styringskomiteen skal ha møte 9-10 november .  Interwork event 9-10 desember, Amsterdam.  Call 2 åpner 15/1 og stenger 14/3.  Beslutning:  Informasjonen ble tatt til orientering. |
| ***Sak 5 De tematiske gruppenes aktivitetesrapporter og arbeidsplaner***  Alle gruppene hadde laget fyldige rapporter som lå i saksdokumentene. De tematiske gruppene ga under møtet orienteringer som sitt arbeid.  Beslutning:  Informasjonen ble tatt til orientering. |
| ***Sak 6 Rapporter fra nasjonale representanter***  Styremedlemmene orienterte om aktuelle saker fra sine land.  Beslutning:  Informasjonen ble tatt til orientering. |
| ***Sak 7 Aktivitetsrapport fra NSC sekretariatet***  En fyldig rapport om presidentens, presidentskapets og sekretariatets arbeid lå i sakspapirene. Rapporten ble gjennomgått i møtet.  Beslutning:  Informasjonen ble tatt til orientering. |
| ***Sak 8 Oppdatering fra CPMR***  Saksdokumentene til generalforsamlingen i Firenze 5. – 6. november ble sendt ut 22/10.  Det var utkastet til slutterklæring fra generalforsamlingen som var hovedpunktet i orienteringen. Hensikten med erklæringen er å sette sammen en sterk erklæring med tydelige meldinger fra de geografiske kommisjonene basert på omforent politikk. Både individuelle medlemmer og kommisjonene kan sende innspill til slutterklæringen. Deadline er 5. november på formiddagen.  Det ble kommentert at erklæringen ikke inneholder noe om EUs makro strategier, noe NSC jobber med for tiden.  Beslutning:  Informasjonen ble tatt til orientering. |
| Strategiske saker |
| ***Sak 9 CPMR Firenze Generalforsamling slutterklæring***  Det ble en kort diskusjon rundt slutterklæringen.  Slutterklæringen vil bli diskutert på Nordsjøkommisjonens møte i Firenze 5. november kl. 10-11. |
| ***Sak 10 NSC posisjon på migrasjon***  Alle var enige om at dette er et viktig tema, men for de fleste medlemmene blir migrasjon/flyktningekrisen håndtert på et statlig og lokalt nivå og ikke på et regionalt nivå. Man ble enige om å det derfor ikke var riktig at NSC jobber videre med dette temaet.  Beslutning:  ExCom besluttet å ikke jobbe spesielt med dette temaet men følge med på det arbeidet som CPMR gjør. |
| ***Sak 11 Nordsjøstrategien 2020 – revisjonsprosessen***  Innledning:  Styremøtet i Brussel 21.10.14ga sekretariatet et mandat til å forberede et opplegg for revisjon av NSCs langsiktige strategi NSR 2020 som ble vedtatt i 2011. Begrunnelsen er behovet for å oppdatere dokumentet i lys av den politikkutviklingen som har skjedd i EU siden strategien ble vedtatt i 2011, og for så vidt den mottakelsen strategien har fått. Det gjøres oppmerksom på at fokusområder og tiltak i strategien allerede ble modifisert i 2013 og har siden figurert i NSCs årlige handlingsplaner.  Vi er nå kommet halvveis i planperioden for strategien, og det anses som naturlig å benytte anledningen til å analysere hva strategien har oppnådd, og hva som fortsatt gjenstår. Det er også behov for å oppdatere strategien i forhold til EUs politikk for makroregionale og sjøbassengstrategier (jf. evalueringer og retningslinjer fra Kommisjonen), samt i forhold til de sektorpolitiske områder som strategien omfatter. Valget på nytt Europaparlament og ny Kommisjon, samt oppstarten av ny programperiode begrunner også for revisjonen.  Nordsjøkommisjonens styre vedtok det skisserte opplegget for revisjonen på møtet 4.mars. Styret understreker at det kun er snakk om en revisjon, og ikke en fullstendig omskriving av strategien. Det har siden vært et møte i styringsgruppen (presidentskapet) og i den administrative gruppen, der undertegnede har deltatt som tematisk rådgiver for transportgruppen. De tematiske rådgiverne har også bidratt med innspill til oppdaterte politikkdokumenter. Styret har besluttet å avsette 30 000 Euro til arbeidet, herunder til kjøp av ekstern ekspertise. Revisjonen skal sluttføres på generalforsamlingen i 2016. Årsmøtet 18.06.2015 sluttet seg til sekretariatet forslag til videre prosess.  I møtet 28.10:  Sekretariatet gjennomgikk status i arbeidet med revisjonsprosessen, noen resultater fra spørreundersøkelsen og la frem et forslag til reviderte fokusområder og strategiske mål. Dette forslaget ble gjennomgått og det kom frem noen mindre presiseringer og justeringer under møtet som alle var enige om.  Beslutning:  ExCom tok til orientering rapporten som beskriver revisjonsprosessen fra mars til september 2015, rapporten på NSC 2020 handlingsplan 2011 – 2015 og input fra medlemmene gjennom spørreundersøkelsen.  ExCom vedtok de reviderte fokusområdene og strategiske målene, som ble lagt frem på møtet, med noen justeringer. |
| ***Sak 12 Plan for workshop 27.10***  Innledning:  Styret skal ha en intern workshop for å diskutere strategiske og organisatoriske spørsmål mer i dybden. Dette gjelder revisjonen av NSR 2020-strategien (sak 11) i konteksten av spørsmålet om å etablere et permanent NSC-sekretariat hos CPMR i Brussel (sak 15). Disse to sakene henger naturlig sammen ettersom oppsettet av sekretariatet og de tematiske gruppene må tilpasses strategiens innretning. Den andre delen av seminaret vil handle om opptakten til den globale klimakonferansen i Paris i desember – COP21.  NSCs medlemsregioner inviteres til å formulere tre utfordringer og tre muligheter for egne regioner som skal framføres av de nasjonale styremedlemmene på seminaret. Det er ikke helt opplagt hvorfor man legger opp til dette akkurat nå med tanke på at det ikke inngikk i spørreundersøkelsen som nylig ble gjennomført om NSR 2020-strategien (se sak 11 ovenfor).  I møtet 28.10:  Sekretariatet gjennomgikk noen av de innspillene som kom på workshopen dagen før.   * Utfordringer og muligheter fra de ulike medlemmene * Mulig strukturering av de tematiske arbeidsgruppene   Forslag til struktur på de tematiske arbeidsgruppene vil bli behandlet på ExCom i mars.  Beslutning:  Styret tok informasjonen til orientering. |
| ***Sak 13 Oppdatering vedrørende «Preparatory Action»/forstudie***  Innledning:  I oktober 2013 bevilget Europaparlamentet 250 000 Euro til en "Preparatory Action for the North Sea Region" (tilsvarende en forstudie eller utredning) etter forutgående lobbyvirksomhet fra Nordsjøkommisjonens daværende president og sekretariat i Nordjylland som en oppfølging av NSR 2020-strategien (se sak 11 ovenfor). Formålet med dette tiltaket er å analysere Nordsjøregionens vekstpotensial med tanke på å utrede tilleggsverdien av en fremtidig makro-regional strategi for regionen – i tråd med ambisjonen i Nordsjøkommisjonens NSR 2020-strategi). Bevilgningen fra Europaparlamentet må ses på bakgrunn av at EUs medlemsstater i regionen er skeptiske til å vedta en full makro-regional strategi for Nordsjøregionen etter modell av EUs Østersjøstrategi fra 2009. Dermed vil heller ikke EU-kommisjonen til initiativ til å utarbeide strategien. Nordsjøkommisjonen og den europeiske paraplyorganisasjonen CPMR innledet vinteren 2014 en dialog med EU-kommisjonens regionaldirektorat DG Regio om hvordan Preparatory action- tiltaket kan gjennomføres. Ansvaret for å gjennomføre tiltaket er senere overført til EU-kommisjonens maritime direktorat DG Mare, noe som tilsier en sjøbassengtilnærming. Nordsjøkommisjonen samarbeider nå med DG Mare om gjennomføringen av Preparatory Action, og det ble som ledd i dette arrangert en konferanse i Edinburgh 29.januar.  I møtet 28.10:  Sekretariatet utarbeider en en-sides informasjonsnotat til bruk ved lobbying.  Beslutning:  ExCom tok informasjonen til orientering.  Medlemmene følger opp den henvendelsen som ble gjort til nasjonale myndigheter vedrørende Assen deklarasjonen. |
| ***Sak 14 Status i oppfølging av Assen Deklarasjonen***  Innledning:  NSCs årsmøte i Assen 18.06.2015 vedtok en uttalelse til det kommende nederlandske EU-formannskapet fra 1.1.2016. Uttalelsen har som utgangspunkt at det er mange likhetspunkter mellom Nederlands North Sea Spatial Agenda 2050 og Nordsjøkommisjonens NSR 2020-strategi. Uttalelsen er utformet som et budskap til det nederlandske EU-formannskapet i våren 2016, og er et eksempel på hvordan NSC kan benytte muligheten til å påvirke medlemslandene og EUs institusjoner. Uttalelsen er koblet til «Preparatory action for the North Sea».  Hovedpunktene er:   * Ønske om en ministerkonferanse om Nordsjøen i løpet av formannskapsperioden * Utviklingen av et North Sea Energy Grid og behovet for å fjerne barrierer i eksisterende reguleringer og lover * Etablering av et fond med offentlige og private midler for å støtte energiprosjekter og pilotprosjekter på tvers av grensene i Nordsjøregionen innenfor rammen av EUs Energiunion.   I møtet 28.10:  Man har til nå fått én tilbakemelding fra nasjonale myndigheter.  Beslutning:  Informasjonen ble tatt til orientering. |
| Organisatoriske saker |
| ***Sak 15 Ny modell for NSC Sekretariatet under CPMR***  Innledning:  Nordsjøkommisjonens sekretariat følger presidenten og finansieres av presidentens vertsregion. Denne saken ble aktualisert etter at NSCs daværende president Ole B Sørensen ikke ble gjenvalgt i regionalvalgene i Danmark i november 2013, og dermed måtte gå av som Nordsjøkommisjonens president. I sonderingene som fulgte ble det klart at visepresident John Lamb fra Southend i England ikke kunne stille som presidentkandidat fordi hans hjemfylke ikke hadde økonomiske ressurser og administrativ kapasitet til å drive sekretariatet. At økonomiske og administrative ressurser i praksis blir bestemmende for hvorvidt en politiker kan stille som presidentkandidat betraktes som et demokratisk problem. Overføring av sekretariatet fra en region til en annen innebærer også tap av kontinuitet. Ulike sekretariatsmodeller ble diskutert på årsmøtet i Aberdeen i 2014, og styret fikk i oppdrag å utrede modellene nærmere. Styret vedtok 4.mars å legge fram to ulike forslag for årsmøtet i 2015:   * Kontingentøkning på 60 000 Euro (tilsv.1500 Euro per år for hvert av de norske medlemsfylkene) for å kunne finansiere et permanent sekretariat hos CPMR og samtidig beholde støtten på 12 000 Euro per år til vertsorganisasjonene for de tematiske rådgiverne. Kontingentøkning blir nødvendig hvis øvrige utgifter skal opprettholdes når sekretariatet ikke lenger finansieres av presidentens vertsregion men fullt ut av medlemmene. * Videreføring av dagens ordning der sekretariatet følger og finansieres av presidentens vertsorganisasjon   Rett før årsmøtet i Assen 18.06 fremmet de nederlandske medlemsregionene et alternativt forslag. Forslaget tar til orde for å utrede andre finansieringsmåter enn kontingentøkning, som bl.a. reduksjon i antall tematiske grupper og/eller redusert rådgiverstøtte, samt mindre reisebudsjett for sekretariatet. Også Tyskland vites å være skeptiske til kontingentøkning. I lys av dette var det ikke hensiktsmessig å vedta modellen med kontingentøkning pga risikoen for avskalling av nederlandske og tyske medlemmer. I og med at ingen hadde hatt tid til å studere det nederlandske forslaget og at en trenger mer tid til å se på konsekvensene av dette vedtok årsmøtet å utsette beslutningen om ny sekretariatsmodell til årsmøtet i 2016.  I møtet 28.10:  Saken ble også diskutert grundig på workshopen dagen før.  Sekretariatet presenterte en oppsummering fra workshopen med bla fordeler og ulemper ved forslaget til ny modell.  De fleste medlemmene støttet forslaget fra Nederland, men Tyskland og Danmark var imot kontingentøkning.  Andreas Lervik kommenterte under behandlingen av saken at de norske medlemsfylkene under gjeldende modell subsidierer NSC-sekretariatet med 50 000 Euro (jf. støtten som de norske fylkene betaler til Hordaland på kr 50 000 i året).  Beslutning:  ExCom besluttet at sekretariatet fortsetter som nå - å følge presidenten. |
| ***Sak 16 Valg av vice-chair til NSC Kultur og Turisme Gruppe***  En kandidat på valg.  Beslutning:  ExCom valgte folkevalgt Birgitta Adolfsson (VGR) som ny vice-chair. |
| ***Sak 17 Valg av vice-chair til NSC Økonomisk Utviklings Gruppe***  En kandidat på valg.  Beslutning:  ExCom valgte folkevalgt Patric Brouns (Nord-Nederland) til ny vice-chair. |
| ***Sak 18 Forslag fra CPMR til nye hjemmeside***  I møtet 28.10:  Sekretariatet viste et utkast til hvordan hjemmesidene og mulig ny logo kan se ut.  Beslutning:  ExCom besluttet å bli med på CPMR sine hjemmesider.  Presidentskapet får delegert myndighet til å ta beslutninger knyttet til ny hjemmeside og ny visuell profil mellom ExCom møtene. |
| Finances |
| ***Sak 19 Økonomisk status pr. 31.08***  Presidenten beklaget at det var kommet inn noen feil i den prognosen som var sendt ut. De riktige tallene vil bli sendt ut på nytt. Prognosen for året er et overskudd på EUR 6100.  Man vil ikke ha behov for å bruke reserven for revisjon av strategien i 2015. Da vil arbeidet bli dekket av ordinært budsjett. Reserven vil bli benyttet i 2016. |
| AOB |
| ***Sak 20 European Maritime Day***  Beslutning:   1. å benytte Maritime Day 2016 som et viktig nettverks arrangement for å promotere Nordsjøkommisjonen 2. å delegere til sekretariatet å lage et forslag til workshop, alternativt et nettverks arrangement, hvis workshopen ikke blir godkjent 3. å delegere til Presidentskapet å beslutte om workshop søknaden siden søknadsfristen er før neste ExCom møte |
| ***Sak 21 Møte plan 2015-2016***  Beslutning:  ExCom, 2. mars, Gøteborg, Sverige  GA, 15. - 17. juni, Billund, Danmark  ExCom, 21. oktober, Brussel, Belgia  Informasjonen ble tatt til orientering. |
| ***Sak 22 Additional issues***  Ingen. |
| ***Rapportører***  Jon Halvard Eide, Vest-Agder fylkeskommune  Kjersti Garberg, Østfold fylkeskommune  2. november 2015 |